Journalisten Kashmir Hill fra magasinet Forbes har forsøgt at leve udelukkende med Bitcoins som betalingsmiddel i en uge.

På trods af hypen om den digitale valuta, viste det sig ikke at være så enkelt endda.

Hun bor i San Francisco og det viste sig at kun to spisesteder accepterede bitcoins i hendes område. En sushirestaurant og et cupcake bageri.

Heldigvis var en takeaway-service, som leverede fra forskellige restauranter, netop begyndt at modtage Bitcoins, ellers havde hun skulle leve af rå fisk og kager i de syv dage.

Hvordan betaler man sin husleje?

Andre problemer undervejs viste sig at være transport, husleje og noget så simpelt som at købe en kop kaffe. Til gengæld mødte hun stor opbakning fra bitcoin-fans, som håbede at hun ville lykkedes med sit projekt. En delikatessebutik begyndte ligefrem at modtage bitcoins på grund af hendes projekt.

I Danmark ville det formentlig endnu være svært at gennemføre en uge kun med bitcoins på lommen. Det lader til primært at være elektronik man kan få fingre i, og det bliver man jo ikke mæt af.